غور نن یکشنبه د ذو الحجې د میاشتې پر ۲۳مه د افغانی سرې میاشتې له لوری د غور ولایت د شهرک ولسوالۍ په مختلفو کلیو کې له ۳۵۰ سېلاب ځپلو کورنیو سره د خوراکی او غیر خوراکی توکو مرسته ترسره شوه. یاده مرسته چې د ترکیې هېواد د سرې میاشتې له لوری چمتو شوې وه؛ هرې کورنۍ ته د ۷ قلمه مختلف النوعه غیر خوراکی توکو تر څنګ ۵۰ کیلو اوړه او دوه د خوراکی توکو بستې ورکړل شوې. جوزجان د افغانی سرې میاشتې له لوری نن یکشنبه د ذو الحجې د میاشتې پر ۲۳مه د جوزجان ولایت په ښوونیز مرکز کې د انګلیسی برخې له ۱۶ تنه زده کوونکو څخه آزموینه واخیستل شوه. د یادونې وړ ده، چې یاد ښوونیز مرکز کې اوس مهال ۲۳۰ تنه زده کوونکی په بېلابېلو برخو کې پر زده کړو بوخت دی.